Document ID: 31971L0317

ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Ιουλίου 1971 περί προσεγγίσεως των νομοθεσιών των Κρατών μελών των αναφερομένων στα παραλληλεπίπεδα σταθμά μέσης ακριβείας από 5 έως 50 χιλιόγραμμα και στα κυλινδρικά σταθμά μέσης ακριβείας από 1 γραμμάριο έως 10 χιλιόγραμμα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,
την πρόταση της Επιτροπής,
τη γνώμη της Συνελεύσεως(1),
τη γνώμη της Οικονομικής και Κοινωνικής Επιτροπής(2),
Εκτιμώντας:
ότι στα Κράτη μέλη η κατασκευή καθώς και οι τρόποι ελέγχου των παραλληλεπιπέδων σταθμών και των κυλινδρικών σταθμών μέσης ακριβείας αποτελούν αντικείμενο υποχρεωτικών διατάξεων, οι οποίες διαφέρουν από το ένα Κράτος μέλος στο άλλο και εμποδίζουν ένεκα τούτου τις συναλλαγές επ' αυτών των σταθμών- ότι πρέπει να πραγματοποιηθεί η προσέγγιση αυτών των διατάξεων-
ότι η οδηγία του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των αναφερομένων στις κοινές διατάξεις για τα όργανα μετρήσεως και τις μεθόδους μετρολογικού ελέγχου(3) καθόρισε τις διαδικασίες εγκρίσεως προτύπου ΕΟΚ και αρχικού ελέγχου ΕΟΚ-
ότι σύμφωνα με αυτή την οδηγία πρέπει να καθορισθούν οι τεχνικές προδιαγραφές κατασκευής για τα παραλληλεπίπεδα και κυλινδρικά σταθμά μέσης ακριβείας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η παρούσα οδηγία αφορά τα σταθμά μέσης ακριβείας τα έχοντα τις ακόλουθες ονομαστικές τιμές:
- σταθμά παραλληλεπίπεδα των 5, 10, 20 και 50 χιλιογράμμων,
- σταθμά κυλινδρικά των 1, 2, 5, 10, 20, 50, 100, 200 και 500 γραμμαρίων και 1, 2, 5 και 10 χιλιογράμμων.
Άρθρο 2
Τα σταθμά τα οποία δύνανται να λάβουν τα σήματα ΕΟΚ περιγράφονται και απεικονίζονται στα παραρτήματα I έως IV. Δεν αποτελούν αντικείμενο εγκρίσεως προτύπου ΕΟΚ- υπόκεινται στον αρχικό έλεγχο ΕΟΚ.
Άρθρο 3
Τα Κράτη μέλη δεν δύνανται να αρνηθούν, να απαγορεύσουν ή να περιορίσουν τη θέση στην αγορά και την χρήση των παραλληλεπιπέδων ή κυλινδρικών σταθμών μέσης ακριβείας τα οποία είναι εφοδιασμένα με το σήμα αρχικού ελέγχου ΕΟΚ.
Άρθρο 4
1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός 18 μηνών από της κοινοποιήσεώς της και ενημερώνουν αμέσως περί αυτού την Επιτροπή.
2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 5
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 26 Ιουλίου 1971.

Labels: 7
3
15